உண்மையிலேயே அல்லது உருவகத்தில், உயிர்க்கோளம் தானே ஒரு வாழும் உயிரினம் என்னும் கருத்துப்படிவம், காய்யா கருதுகோள் எனப்படுகிறது.

இங்கிலாந்தைச் சார்ந்த வளிமண்டல அறிவியலறிஞர் ஜேம்ஸ் லவ்லாக், உயிருள்ள மற்றும் உயிரற்ற காரணிகள் உயிர்க்கோளத்தில் எவ்வாறு இடைவினைபுரிகிறது என்பதை விவரிப்பதற்குக் காய்யா கருதுகோளை முன்மொழிந்தார். இந்தக் கருதுகோள் பூமியையே ஒரு வகையான வாழும் உயிரினமாகக் கருதுகிறது. அதன் வளிமண்டலம், புவிக்கோளம் மற்றும் நீர்க்கோளம் ஆகியவை உயிர்த்துடிப்புமிக்க ஒரு உயிர்க்கோளத்தை விளைவிக்கும் ஒத்துழைக்கிற அமைப்புகளாகும். 1970 ஆம் ஆண்டுகளின் ஆரம்ப காலத்தில் அமெரிக்காவைச் சார்ந்த நுண்ணுயிரியல் வல்லுநர் லின் மார்குலிஸ், உயிர்க்கோளம் மற்றும் இதர புவி அமைப்புகளுக்கிடையில் இருந்த உறவுகளைக் குறிப்பாக குறிப்பிட்டு இந்தக் கருதுகோளுக்கு வலுசேர்த்தார். உதாரணத்திற்கு, வளிமண்டலத்தில் கரியமில வாயு மட்டம் அதிகரிக்கும்போது தாவரங்கள் மிக விரைவாக வளர்கின்றன. அதன் வளர்ச்சி தொடர்கிறபோது அவை வளிமண்டலத்திலிருந்து மேலும் மேலும் கரியமில வாயுக்களை நீக்குகின்றன.

உயிர்க்கோளத்தில் உயிருள்ள மற்றும் உயிரற்ற காரணிகளுக்கிடையிலான இடைவினைகளை ஆராயும், புவிஉயிரியல் மற்றும் புவிநுண்ணுயிரியல் போன்ற புதிய துறைகளில் பல அறிவியலறிஞர்கள் இப்போது ஈடுபட்டுள்ளனர்.

சமூகங்கள் மற்றும் அவற்றின் பௌதிக சுற்றுச்சூழல் ஒரு அமைப்பாக ஒன்றிணைந்து பணியாற்றும் போது சூழ்மண்டலங்கள் உருவாகின்றன. இது மற்றும் உயிர்க்கோளத்துக்கிடையிலான வேற்றுமை எளிமையானது, பொதுவான வார்த்தைகளில் உயிர்க்கோளம் தான் எல்லாமுமேயாகும்.

சொல்லின் தோற்றம் மற்றும் பயன்பாடு
காய்யா கருதுகோள்
பூமியின் உயிர்க்கோளத்தின் பரப்பு
குறிப்பிட்ட உயிர்க்கோளங்கள்